Cabak muram (burung)

Cabak muram (Antrostomus saturatus) ialah spesies tukang dalam keluarga Caprimulgidae. Ia ditemui di Kosta Rika dan Panama.

Taksonomi dan sistematik 
Ia asalnya diperihalkan sebagai Antrostomus saturatus; genus tersebut kemudiannya digabungkan menjadi Caprimulgus dan kemudiannya dipulihkan kepada status genus. Ia nampaknya paling berkait rapat dengan Antrostomus vociferus dan Antrostomus arizonae. Ia ialah ekajenis.

Pemerihalan 
Panjangnya ialah . Seekor jantan mempunyai berat  dan seekor betina . Bahagian atas jantan dewasa berwarna hitam berjelaga dengan tompok dan sorot halus lelang kemerahan. Sebahagian besar mukanya juga lelang kemerahan. Bulu ekor tengahnya hitam berjelaga dengan sorot lelang kemerahan; tiga bulu pasangan luar mempunyai hujung putih lebar dan kurang sorotan. Sayapnya kehitaman dengan sorot lelang kemerahan. Tekak dan dadanya hitam berjelaga dengan tompok putih berselerak dan mempunyai jalur sempit putih dan kuning pucat yang memisahkannya. Perutnya lelang hingga kuning pucat dengan sorot hitam sempit. Betina dewasa serupa dengan jantan, tetapi tanda kuning pucat kemerahan lebih besar, memberikan penampilan keseluruhan yang lebih kemerahan. Hujung bulu ekor luarnya sempit dan kuning pucat berbanding lebar dan putih. Juvenil agak pucat dan lebih kemerahan daripada dewasa.

Taburan dan habitat 
Taburannya luas tetapi berselerak melalui tanah tinggi Kosta Rika. Di Panama, ia hanya ditemui di Volcán Barú di Wilayah Chiriquí. Dalam ketinggian, julatnya dari . Ia mendiami pinggir dan bukaan hutan pergunungan yang lembap dan bukannya bahagian dalamannya.

Tingkah laku

Pemakanan 
Ia bersifat malaman. Ia meramu kebanyakannya dengan menangkap mangsa dari tenggeran beberapa meter di atas tanah dan jarang dari tanah. Mangsanya ialah serangga terbang; kumbang dan rama-rama nampaknya mangsa paling kerap.

Pembiakan 
Musim pembiakannya kelihatan bermula dari Februari atau Mac hingga April. Hanya satu sarang telah diperihalkan; ia ialah "lekukan kecil yang dibarisi rumput" di antara rumput dan pakis dan mengandungi sebiji telur.

Vokalisasi 
Seruannya ialah "siulan berdwinada prurrr pruriii atau prurrrr prruwip yang bergetar". Ia sering dinyanyikan semasa musim pembiakan, dari tenggeran dan jarang dari tanah, dan boleh dinyanyikan sepanjang malam bercahaya bulan. Seruan penerbangannya diperihalkan sebagai "wiiir yang serak."

Status 
IUCN telah menilainya sebagai Kurang Membimbangkan. Walaupun ia mempunyai julat yang kecil, anggaran populasinya yang sekurang-kurangnya 20,000 individu matang dipercayai stabil. Tiada ancaman segera telah dikenalpasti.

Rujukan 

Antrostomus
Spesies kurang membimbangkan Senarai Merah IUCN